GiovanyGastone

**Don Giovany Faustino Gastone** on roolipelihahmo Suomen Habbo hotellissa. Hän teki ensiesiintymisensä 5. syyskuuta 2018

## Giovany Gastone

Giovany Faustino Gastone, il Signor Don Giovany, imprenditore e giocatore.

## Suhteet

### Sisarukset

Cornelio Gastone [1960-]Marciano Gastone [1966-]

### Puoliso(t)

Lucrezia Squarcialupi [1981-]Aurelia Gastone [1995-]

### Lapset

Loredana Gastone [1995-]Odelia Gastone [1998-]

Teodora Gastone [1999-]

## Biografia

Giovany on keskimmäinen Gastonen veljeksistä sekä paronitar Aurelia Gastonen aviomies ja heidän Loredana, Odelia ja Teodora -tytärten isä. Ravintoloista ja yökerhoistaan tunnettu Giovany on myös yhden Michelin-tähtiravintolan omistaja.

#### Nuoruusvuodet

Aikaisempien sotien riepotteleman Italian vahvan teollistumisen aikana syntyneen Giovanyn lapsuus oli muiden Gastonen kreiviparin lasten tavoin yltäkylläinen, mutta ajan mukaisesti hyvin kurinalainen. Vanhan kreiviparin odottaessa lastensa kouluttautuvan Giovany oli kiinnostunut enemmän urheilusta kuin vaaditusta opiskelusta ja jäi tämän vuoksi jälkeen opinnoissaan muihin ikätovereihinsa verrattuna. Viimeisenä uhkavaatimuksena Giovanylle ilmoitettiin, että mikäli tämä ei kouluttautuisi, tulisi isänsä poistamaan Giovanyn testamentistaan. Tehottoman kurinpalautuksen jälkeen Giovany ei toiminut isänsä vaatimalla tavalla, joten vanha kreivipari toteutti uhkauksensa ja ajoivat tämän tiehensä synnyinkodistaan.

Kadulla ja ystäviensä luona hetkensä asustanut nuorimies ryhtyi käyttämään valheellista henkilöllisyyttä, koska ei halunnut vastata oikean nimensä asettamiin ennakkoluuloihin. Giovany sai lopulta työtä kokin oppipoikana L’oro dell Arno -nimisestä ravintolasta ja samalla myös katon ylleen. Koska Giovany käytti vapaa-aikansa erilaisissa iltariennoissa, tulotaso ei ollut riittävän houkutteleva hänelle, joten hän ryhtyi myymään verotonta tupakkaa ja muita verottomia hyödykkeitä ravintolaa ympäröivän korttelin asukkaille.

Tämän lyödessä leiville Giovany järjesti myös ennalta sovittuja korttipelejä, jonka tuotoilla hän osti konkurssikypsän ravintolan, jossa hän oli alkujaan aloittanut. Giovany siivosi omin käsin L'oro dell Arnoa ympäröivän korttelin, mutta kuitenkin aina tilaisuuden tullen hän työskenteli myös ravintolan keittiössä rakkaudestaan hyvään ruokaan. Samoihin aikoihin hän tapasi myös ensimmäisen vaimonsa, Lucrezian, joka oli laillista vedonlyöntiä samaisessa korttelissa harjoittaneen rikollisen tytär.

#### Suhde Lucreziaan

Alkujaan jo myrskyinen suhde sai aivan uusia mittasuhteita, kun Giovany ilmoitti Lucrezian isälle ottavansa tämän liiketoiminnan haltuunsa. Paikallisen sanomalehden mukaan vuonna 1982 veri virtasi Firenzen kaduilla, kun alamaailman välienselvittely oli kuumimmillaan, ja väkeä uutisoitiin liittyneen taisteluun myös viereisistä kaupungeista. Sodan kerrotaan päättyneen Lucrezian isän katoamiseen ja tätä seuranneiden miesten lukuisiin pidätyksiin, minkä jälkeen Firenzen kadut muuttuivat takaisin turvallisiksi. Avioliitto Giovanyn ja Lucrezian välillä paljastui paikallisten mukaan vain puhdastoimiseksi liikesuhteeksi, jonka seurauksena Giovany sai haltuunsa ensimmäisen laillisen vedonlyöntitoimistonsa.

Valtionsyyttäjä ryhtyi tutkimaan Firenzen vuoden 1982 tapahtumia ja alkoi rakentaa oikeusjuttua Giovanya vastaan muun muassa poliisia koskevasta korruptiosta sekä paikallisen liikemiehen murhasta. Giovanyn käyttäessä edelleen valehenkilöllisyyttä syyttäjä ei tiennyt jahtaavansa Gastonen perhettä. Giovanyn veli, Cornelio, sai suhteidensa kautta kuulla tutkinnasta, ja silmukan kiristyessä Giovanyn kaulan ympärillä Cornelio pysäytti veljeensä kohdistuvan tutkinnan, joka päätettiin tuloksettomana.

Näihin samoihin aikoihin myös Giovanyn ja Lucrezian avioliitto päättyi, kun Lucrezialle selvisi, että Giovany oli elänyt vuosikausia valheellisen henkilöllisyyden turvin paljastamattaan oikeaa nimeään edes omalle vaimolleen.

#### Laillisuuden rajamailla

Järjestetyillä korttipeleillä ja muulla laittomalla toiminnalla omaisuutensa kerännyt Giovany lakkautti tämän jälkeen laittomat liiketoimensa ja hajautti omaisuuttaan osakkeisiin, ravintoloihin ja muihin laillisiin hankkeisiin. Lisäksi vuonna 1990 hän teki sovinnon isänsä kanssa tämän kuolinvuoteella.

Giovany pelasti myös Gastonen tuonti- ja vientiyrityksen vuonna 1992, jolloin paljastui, että Cornelio oli elättänyt perhettään sekä muita harrastuksiaan vuosia lainarahalla perheyrityksen taloudellisen tilanteen ollessa katastrofaalinen. Giovany myi suurimman osan omistuksistaan ja toimi Carmenin takaajana lainalle, jolla yritys pelastettiin. Tästä kiitoksena Carmen myi Giovanylle perheyhtiön merkittävän osakemäärän yhdellä liiralla, samalla tehden tästä yrityksen yhden suurimman osakkeenomistajan. Giovanyn kiinteistöomaisuus, kuten L’oro dell Arno, siirrettiin perheyrityksen kiinteistöportfolion alle, millä varmistettiin kaiken pysyvän perheen omistuksessa sekä suurimpien osakkeenomistajien hallinnassa.

Pelastaessaan Gastonen perheyrityksen ja näin perheen taloudellisen tulevaisuuden Giovany ja Cornelio selvittivät välejään eteläisellä viinitarhalla Carmenin pyynnöstä. Eräs työntekijä oli todistanut, kuinka elottoman veristä Corneliota raahattiin traktorilla viiniköynnösten halki, mutta paikallinen poliisi perui tutkintapyynnön, ja työntekijä katosi.

#### Avioliitto Aurelian kanssa

Giovany ja Aurelia olivat tavanneet jo aikaisemmin Firenzen yöelämässä, mutta varsinainen esittäytyminen tapahtui, kun eräs pikkurosvo oli lähellä ryöstää Aurelian ja Giovany sattui paikalle oikeaan aikaan. Kun Giovany oli jakamassa opetusta roistolle, hän sai erityisen paikan Aurelian sydämestä. Avioliitto näiden kahden välillä solmittiin vuonna 1995 Giovanyn ja Aurelian samalla asettuessa asumaan Giovanyn synnyinkotiin tämän kälyn kutsusta. Lapsettomuuden vuoksi avioliiton alku oli kivikkoinen, mutta avioparia siunattiin lopulta kolmella tyttärellä.

Giovany on jatkanut Gastonen perheyhtiön hallituksessa sekä tukenut vaimonsa tekemää hyvää työtä tämän perustaman tutkimusinstituutin johtoryhmässä.